Erythrós Stavrós

Erythrós Stavrós (, ”Punainen risti”) on kaupunginosa Ateenassa Kreikassa. Se sijaitsee Ateenan koillisosassa ja kuuluu kaupungin 7. suuralueeseen. Kaupunginosa voidaan lukea osaksi laajempaa Ampelókipoin kaupunginosaa.

Kaupunginosa on saanut nimensä siellä sijaitsevasta Punaisen Ristin sairaalasta. Kaupunginosassa sijaitsevat myös muun muassa poliisikoulu sekä Kreikan oikeusministeriön rakennus. Kaupunginosan lounaispuolella sijaitsee varsinainen Ampelókipoin alue, koillispuolella Ellinorósonin kaupunginosa, länsipuolella Girokomeío ja itäpuolella Papágoun kaupunki.

Luokka:Ateenan kaupunginosat